CELEX: 32010D0747
Language: bg
Date: 2010-12-02 00:00:00
Title: Решение 2010/747/ОВППС на Съвета от 2 декември 2010 година за изменение на Съвместно действие 2005/797/ОВППС и Решение 2009/955/ОВППС на Съвета относно полицейската мисия на Европейския съюз за палестинските територии

4.12.2010   
            
            
               BG
            
            
               Официален вестник на Европейския съюз
            
            
               L 318/44
            
         РЕШЕНИЕ 2010/747/ОВППС НА СЪВЕТА
   от 2 декември 2010 година
   за изменение на Съвместно действие 2005/797/ОВППС и Решение 2009/955/ОВППС на Съвета относно полицейската мисия на Европейския съюз за палестинските територии
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:
   
               (1)
            
            
               На 14 ноември 2005 г. Съветът прие Съвместно действие 2005/797/ОВППС относно полицейската мисия на Европейския съюз за палестинските територии (1) (EUPOL COPPS) за срок от три години. Оперативната фаза на EUPOL COPPS започна на 1 януари 2006 г. Съвместно действие 2005/797/ОВППС беше удължено до 31 декември 2010 г. със Съвместно действие 2008/958/ОВППС (2).
            
         
               (2)
            
            
               В Решение 2009/955/ОВППС на Съвета (3) се предвижда референтна сума, предназначена за покриване на разходите, свързани с EUPOL COPPS, за периода от 1 януари до 31 декември 2010 г. Тази референтна сума следва да се увеличи, за да се покрият оперативните нужди на мисията.
            
         
               (3)
            
            
               Съвместно действие 2005/797/ОВППС и Решение 2009/955/ОВППС следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Член 14 от Съвместно действие 2005/797/ОВППС се заменя със следното:
   
      „Член 14
      Финансови разпоредби
      1.   Референтната сума, предназначена за покриване на разходите, свързани с EUPOL COPPS, за периода от 1 януари до 31 декември 2010 г., възлиза на 6 870 000 EUR.
      2.   Управлението на разходите, финансирани от сумата, посочена в параграф 1, се извършва съгласно процедурите и правилата, приложими към общия бюджет на Европейския съюз. Гражданите на трети държави, които имат финансово участие в мисията, на страните домакини и, ако оперативните нужди на мисията налагат това, на съседните страни имат право да представят оферти за сключване на договори.
      3.   Ръководителят на мисията/полицейският комисар се отчита изцяло пред Комисията, която осъществява надзор над дейностите, предприети в рамките на договора му.
      4.   Във финансовите разпоредби се вземат предвид оперативните нужди на EUPOL COPPS, включително съвместимостта на оборудването и оперативната съвместимост на нейните звена.
      5.   Разходите са допустими от датата на влизането в сила на настоящото съвместно действие.“
   
   Член 2
   Член 2 от Решение 2009/955/ОВППС се заличава.
   Член 3
   Настоящото решение влиза в сила в деня на неговото приемане.
   
      Съставено в Брюксел на 2 декември 2010 година.
      
         
            За Съвета
         
         
            Председател
         
         M. WATHELET
      
   
   
      (1)  ОВ L 300, 17.11.2005 г., стр. 65.
   
      (2)  ОВ L 338, 17.12.2008 г., стр. 75.
   
      (3)  ОВ L 330, 16.12.2009 г., стр. 76.